
讘讘讗 讘转专讗 讝 注"讗 - 驻讬专讜砖 砖讟讬讬谞讝诇抓

讗诪专 诇讬讛 [诇讜] 讛转讞转讜谉: 讗讬住转专讬讛 讗谞讗 讜讗讘谞讬讬讛 [讗住转讜专 讗谞讬 讗转 讛讘谞讬谉 讜讗讘谞讛讜], 讗诪专 讛注诇讬讜谉: 诇讬转 诇讬 讚讜讻转讗 诇诪讬讚专 讘讛 [讗讬谉 诇讬 诪拽讜诐 诇讚讜专 讘讜] 讘讗讜转讜 讝诪谉 砖讗转讛 讛讜专住 讜讘讜谞讛. 讗诪专 诇讬讛 [诇讜] 讛讚讬讬专 砖诇 拽讜诪转 讛拽专拽注: 讗谞讗 讗讜讙专 [讗谞讬 讗砖讻讬专] 诇讱 讚讜讻转讗 [诪拽讜诐] 诇讙讜专 讘讜 讘讗讜转讜 讛讝诪谉. 讗诪专 诇讬讛 [诇讜]: 诇讗 讟专讞谞讗 [讗讬谞讬 专讜爪讛 诇讟专讜讞]. 讗诪专 诇讜 讛转讞转讜谉: 住讜祝 住讜祝 讛诇讗 诇讗 拽讗 诪转讚专 诇讬 [讗讬谞讬 讬讻讜诇 诇讚讜专 砖诐 讘讚讬专转讬], 砖砖拽注讛 讘讗讚诪讛, 讜诪驻谞讬 讛拽讜诪讛 砖讗转讛 讙专 讘讛 讚讞讜拽 诇讬 讛诪拽讜诐. 讗诪专 诇讜: 砖讜祝 讗讻专讬住讱 讜注讜诇, 讜砖讜祝 讗讻专讬住讱 讜驻讜拽 [讝讞讜诇 注诇 讻专讬住讱 讜讛讬讻谞住, 讜讝讞讜诇 注诇 讻专讬住讱 讜爪讗].


讗诪专 专讘 讞诪讗: 讘讚讬谞讗 拽讗 诪注讻讘 [讘讚讬谉 讛讜讗 诪注讻讘] 讛注诇讬讜谉, 讜讗讬 讗驻砖专 诇讻驻讜转讜. 讜诪注讬专讬诐: 讜讛谞讬 诪讬诇讬 [讜讚讘专讬诐 讗诇讛] 讗诪讜专讬诐 讚讜讜拽讗 砖诇讗 诪讟讜 讻砖讜专讬 [讛讙讬注讜 讛拽讜专讜转 砖诇 讛讙讙] 砖诇 讛拽讜诪讛 讛转讞转讜谞讛, 砖讛诐 讘住讬住 讛拽讜诪讛 讛注诇讬讜谞讛, 诇诪讟讛 诪注砖专讛 讟驻讞讬诐 诪谉 讛拽专拽注, 讗讘诇 讗诐 诪讟讜 讻砖讜专讬 [讛讙讬注讜 讛拽讜专讜转] 诇诪讟讛 诪注砖专讛 讟驻讞讬诐, 诪爪讬 讗诪专 诇讬讛 [讬讻讜诇 诇讜诪专 诇讜] 讛转讞转讜谉: 诇诪讟讛 诪注砖专讛 专砖讜转讗 讚讬讚讬 [专砖讜转 砖诇讬 讛讬讗] 讛讜讗 讜诇讗 诪砖注讘讚 [诪砖讜注讘讚转] 诇讱 专砖讜转讬 诇讛讞讝讬拽 讗转 讚讬专转讱.


 讜注讜讚 诪注讬专讬诐: 讜讛谞讬 诪讬诇讬 [讜讚讘专讬诐 讗诇讛] 砖讬讻讜诇 讛注诇讬讜谉 诇注讻讘 讗诪讜专讬诐 讚讜讜拽讗 讘讝诪谉 砖诇讗 讗转谞讜 讙讘讬 讛讚讚讬 [讛转谞讜 讝讛 注诐 讝讛] 砖讗诐 讬砖拽注 讛讘讬转 爪专讬讻讬诐 诇讘谞讜转讜 诪讞讚砖. 讗讘诇 讗诐 讗转谞讜 讙讘讬 讛讚讚讬 [讛转谞讜 讝讛 注诐 讝讛] 鈥� 住转专讬 讜讘谞讜 [住讜转专讬诐 讜讘讜谞讬诐].


讜砖讜讗诇讬诐: 讜讻讬 讗转谞讜 讘讛讚讬 讛讚讚讬 [讜讻讗砖专 诪转谞讬诐 讝讛 注诐 讝讛] 注讚 讻诪讛 讘讜谞讬诐 讗转 讛讚讬专讛 讛转讞转讜谞讛? 讗诪专讜 专讘谞谉 [讞讻诪讬诐] 拽诪讬讛 [诇驻谞讬] 专讘讛 诪砖诪讬讛 [诪砖诪讜] 砖诇 诪专 讝讜讟专讗 讘专讬讛 [讘谞讜] 砖诇 专讘 谞讞诪谉 砖讗诪专 诪砖诪讬讛 [诪砖诪讜] 砖诇 专讘 谞讞诪谉, 讻讗讜转讛 砖砖谞讬谞讜: 讛诪拽讘诇 注诇 注爪诪讜 诇讘谞讜转 讘讬转 诇讞讘讬专讜, 爪专讬讱 砖讬讛讗 专讜诪讜 (讙讜讘讛讜) 讻讞爪讬 讗专讻讜 讜讻讞爪讬 专讞讘讜 讬讞讚. 讗诪专 诇讛讜 [诇讛诐] 专讘讛, 诇讗讜 讗诪讬谞讗 诇讻讜 [讛讗诐 诇讗 讗诪专转讬 诇讻诐]: 诇讗 转讬转诇讜 讘讬讛 讘讜拽讬 住专讬拽讬 [讗诇 转转诇讜 讘讜 讘拽讘讜拽讬诐 专讬拽讬诐] 讘专讘 谞讞诪谉, 讻诇讜诪专, 讗诇 转转诇讜 讘讜 讚讘专讬诐 砖讗讬谉 讘讛诐 诪诪砖, 砖诇讗 讗诪专诐! 讛讻讬 [讻讱] 讗诪专 专讘 谞讞诪谉: 讻讬 讚讚讬讬专讬 讗讬谞砖讬 [讻诪讜 砖讙专讬诐 讘谞讬 讗讚诐] 讜讗讬谉 爪讜专讱 讘诪讬讚讜转 诪讬讜讞讚讜转 讗诇讛. 讜讻诪讛 讛讜讗 砖讬注讜专 讝讛? 讗诪专 专讘 讛讜谞讗 讘专讬讛 [讘谞讜] 砖诇 专讘 讬讛讜砖注: 讻讬 讛讬讻讬 讚注讬讬诇讬 讗讬住讜专讬转讗 [讻讚讬 砖讬讬讻谞住讜 诇转讜讱 讛讚讬专讛 讛转讞转讜谞讛 爪专讜专讜转 拽谞讬诐] 砖注讜砖讬诐 讘诪讞讜讝讗 讜讛讚专 [讜讗驻砖专 诇讛住转讜讘讘 讘讛] 讜讝讛讜 砖讬注讜专 讙讜讘讛 诪住驻讬拽. 


讜注讜讚 诪住讜驻专: 讛讛讜讗 讙讘专讗 讚讛讜讛 讘谞讬 讗砖讬转讗 讗讞讜专讬 讻讜讜讬 讚讞讘专讬讛 [讗讚诐 讗讞讚 讘谞讛 拽讬专 讗讞讜专讬 讛讞诇讜谞讜转 砖诇 讞讘讬专讜], 讗诪专 诇讬讛 [诇讜]: 拽讗 诪讗驻诇转 [讗转讛 诪讗驻讬诇, 诪讞砖讬讱] 注诇讬 注诇 讬讚讬 讛讞讜诪讛. 讗诪专 诇讬讛 [诇讜]: 住讻专谞讗 [讗住转讜诐] 诇讱 讛讻讗 [讻讗谉] 讗转 讛讞诇讜谞讜转 讜注讘讬讚谞讗 [讜讗注砖讛] 诇讱 讻讜讜讬 [讞诇讜谞讜转] 讘拽讬专 砖诇讱 诇注讬诇 诪讗砖讬转讗讬 [诇诪注诇讛 诪讛拽讬专 砖讗谞讬 注讜砖讛]. 讗诪专 诇讬讛 [诇讜]: 拽讗 诪专注转 诇讬讛 诇讗砖讬转讗讬 [讗转讛 诪拽诇拽诇 注诇 讬讚讬 驻转讬讞转 讛讞诇讜谞讜转 讗转 讛拽讬专 砖诇讬]. 讗诪专 诇讬讛 [诇讜]: 住转专谞讗 诇讱 诇讗砖讬转讱 [讗住转讜专 讗转 拽讬专讱] 注讚 讚讜讻转讗 讚讻讜讜讬 [诪拽讜诐 讛讞诇讜谞讜转], 讜讘谞讬谞讗 诇讛 讜注讘讬讚谞讗 [讜讗讘谞讛 讗讜转讜 诪讞讚砖 讜讗注砖讛] 诇讱 讻讜讜讬 讘讘谞讬谞讗 诇注讬诇 诪讗砖讬转讗讬 [讞诇讜谞讜转 讘讘谞讬谉 诇诪注诇讛 诪谉 讛拽讬专 砖诇讬]. 讗诪专 诇讬讛 [诇讜]: 讗砖讬转讗 诪转转讗讛 注转讬拽讗 讜诪诇注讬诇 讞讚转讗 诇讗 拽讬讬诪讗 [拽讬专 砖讛讜讗 诪诇诪讟讛 讬砖谉 讜诪诇诪注诇讛 讞讚砖 讗讬谞讜 诪转拽讬讬诐]


讗诪专 诇讬讛 [诇讜]: 住转专谞讗 诇讛 [讗住转讜专 讗讜转讜, 讗转 讛拽讬专], 注讚 诇讗专注讗 [讛拽专拽注], 讜讘谞讬谞讗 诇讛, 讜注讘讬讚谞讗 [讜讗讘谞讛 讗讜转讜, 讜讗注砖讛] 诇讱 讻讜讜讬 讘讙讜讛 [讞诇讜谞讜转 讘讜]. 讗诪专 诇讬讛 [诇讜] 讛砖谞讬: 讞讚讗 讗砖讬转讗 讞讚转讗 讘讻讜诇讬讛 讘讬转讗 注转讬拽讗 诇讗 拽讬讬诪讗 [拽讬专 讗讞讚 讞讚砖 讘讘讬转 讬砖谉 讻讜诇讜 讗讬谞讜 诪转拽讬讬诐]. 讗诪专 诇讬讛 [诇讜]: 住转专谞讗 诇讛 诇讻讜诇讬讛 讘讬转讗, 讜讘谞讬谞讗 [讗住转讜专 讗讜转讜, 讗转 讻诇 讛讘讬转, 讜讗讘谞讛] 诇讱 讻讜讜讬 讘讘谞讬谞讗 [讞诇讜谞讜转 讘讘谞讬谉]. 讗诪专 诇讬讛 [诇讜]: 诇讬转 [讗讬谉] 诇讬 讚讜讻转讗 诇诪讬讚专 讘讛 [诪拽讜诐 诇讚讜专 讘讜]. 讗诪专 诇讬讛 [诇讜]: 讗讙讬专谞讗 [讗砖讻讜专] 诇讱 讚讜讻转讗 [诪拽讜诐] 诇讚讜专 讘讜 讘讬谞转讬讬诐. 讗诪专 诇讬讛 [诇讜]: 诇讗 讟专讞谞讗 [讗讬谞讬 专讜爪讛 诇讟专讜讞 讘讻讱]. 讗诪专 专讘 讞诪讗: 讘讚讬谉 拽讗 诪注讻讘 [讛讜讗 诪注讻讘] 讜讗讬 讗驻砖专 诇讻驻讜转讜.


 讜诪转拽砖讬诐:  讛讬讬谞讜 讛讱 [讛专讬 讝讛 讗讜转讜 讚讘专], 讻注讬谉 讛注谞讬谉 讛拽讜讚诐 讘讘注诇 讛注诇讬讛 砖诪注讻讘 诪诇住转讜专 讜诇讘谞讜转, 讜讛讗 转讜 [讜讝讜 讙诐] 诇诪讛 诇讬 诇讞讝讜专 讜诇砖谞讜转? 讜诪砖讬讘讬诐: 讛讗 拽讗 诪砖诪注 诇谉 [讚讘专 讝讛 讛砖诪讬注 诇谞讜], 讚讗祝 注诇 讙讘 讚诇讗 [砖讗祝 注诇 驻讬 砖讗讬谞讜] 诪砖转诪砖 讘讗讜转讜 讘讬转 讗诇讗 转讬讘谞讗 讜讘讬 爪讬讘讬 讘注诇诪讗 [诇转讘谉 讜诇注爪讬诐 讘诇讘讚] 注讚讬讬谉 讬讻讜诇 诇讜诪专 砖讛讗驻诇转 讛讞诇讜谞讜转 讛讬讗 谞讝拽 诇讙讘讬讜, 讜讘讻讜讞讜 诇诪谞讜注 诪讛砖谞讬 诇注砖讜转 讝讗转.


讜注讜讚 诪注砖讛: 讛谞讛讜 讘讬 转专讬 讗讞讬 讚驻诇讙讬 讘讛讚讬 讛讚讚讬 [砖谞讬 讗讞讬诐 砖讞诇拽讜 讗转 谞讻住讬 讗讘讬讛诐 讝讛 注诐 讝讛], 讞讚 诪讟讬讬讛 讗住驻诇讬讚讗 讜讞讚 诪讟讬讬讛 转专讘讬爪讗 [讛讗讞讚 讛讙讬注 诇讜 讟专拽诇讬谉 讘讞诇拽讜 讜讛讗讞讚 讛讙讬注讛 诇讜 讛讙讬谞讛], 讗讝诇 讛讛讜讗 讚诪讟讬讬讛 转专讘讬爪讗 讜拽讗 讘谞讬 讗砖讬转讗 讗驻讜诪讗 讚讗住驻诇讬讚讗 [讛诇讱 讝讛 砖讛讙讬注讛 讘讞诇拽讜 讛讙讬谞讛 讜讘谞讛 拽讬专 注诇 驻讬 讛讟专拽诇讬谉]. 讗诪专 诇讬讛 [诇讜] 讗讞讬讜: 拽讗 诪讗驻诇转 注诇讬 [诪讗驻讬诇 讗转讛 注诇讬]. 讗诪专 诇讬讛 [诇讜]: 讘讚讬讚讬 拽讗 讘谞讬谞讗 [讘砖诇讬 讗谞讬 讘讜谞讛]. 讗诪专 专讘 讞诪讗: 讘讚讬谉 拽讗诪专 诇讬讛 [讗讜诪专 诇讜] 讜诪讜转专 诇讜 诇注砖讜转 讻谉.


讗诪专 诇讬讛 [诇讜] 专讘讬谞讗 诇专讘 讗砖讬, 诪讗讬 砖谞讗 诪讛讗 讚转谞讬讗 [讘诪讛 砖讜谞讛 讛讚讘专 诪讝讜 砖砖谞讬谞讜 讘讘专讬讬转讗]: 砖谞讬 讗讞讬谉 砖讞诇拽讜 讗转 谞讻住讬 讗讘讬讛诐, 讗讞讚 诪讛谉 谞讟诇 砖讚讛 讻专诐 讜讗讞讚 诪讛谉 谞讟诇 砖讚讛 诇讘谉 (砖讚讛 转讘讜讗讛) 鈥� 讬砖 诇讜 诇讘注诇 讛讻专诐 讗专讘注 讗诪讜转 讘砖讚讛 诇讘谉 诇爪讜专讱 注讘讜讚转 讛讻专诐, 砖注诇 诪谞转 讻谉 讞诇拽讜. 诪讚讜注 讻讗谉 讗讬谉 诇讜 讝讻讜转 诇讘注诇 讛讟专拽诇讬谉 诇讛砖转诪砖 讘讗讜专 讛诪讙讬注 讚专讱 讛讙讬谞讛?


讗诪专 诇讬讛 [诇讜]: 讛转诐 讚注诇讜 诇讛讚讚讬 [砖诐 诪讚讜讘专 砖讛注专讬讻讜 注砖讜 讗讜诪讚谉 讝讛 诇讝讛] 讘砖讜讜讬 讛砖讚讜转, 讜讞诇拽 诪谉 讛讞讬砖讜讘 讛讜讗 诪拽讜诐 讛注讘讜讚讛. 讜砖讗诇 专讘讬谞讗: 讗讘诇 讛讻讗 诪讗讬 [讻讗谉 诪讛], 讛讗诐 诪讚讜讘专 讘讗讜驻谉 砖诇讗 注诇讜 诇讛讚讚讬 [讛注专讬讻讜 讝讛 注诐 讝讛]? 讜讻讬 讘砖讜驻讟谞讬 注住拽讬谞谉 [讘砖讜讟讬诐 讗谞讜 注讜住拽讬诐] 讚讛讗讬 砖拽讬诇 讗住驻诇讬讚讗 讜讛讗讬 砖拽讬诇 转专讘讬爪讗 讜诇讗 注诇讜 诇讛讚讚讬 [砖讝讛 诇讜拽讞 讟专拽诇讬谉 讬拽专 讜讝讛 诇讜拽讞 讙讬谞讛 砖讛讬讗 讝讜诇讛 讘砖讜讜讬讛 讜讗讬谞诐 诪注专讬讻讬诐 讝讛 注诐 讝讛]? 讗诪专 诇讬讛 [诇讜]: 谞讛讬 讚注诇讜 诇讛讚讚讬 [讗诐 讗诪谞诐 砖讛注专讬讻讜 讝讛 注诐 讝讛] 讗转 讚诪讬 诇讬讘谞讬 讻砖讜专讬 讜讛讜讚专讬 [讛诇讘谞讬诐 讛拽讜专讜转 讜讛诪注讝讬讘讛], 诪讻诇 诪拽讜诐 讗转 讚诪讬 讗讜讬专讗 [讛讗讜讬专] 诇讗 注诇讜 诇讛讚讚讬 [讛注专讬讻讜 讝讛 诇讝讛] 讜讘注谞讬谉 讝讛 讻诇 讗讞讚 讬砖 诇讜 讝讻讜转 诪诇讗讛 注诇 砖诇讜.


 讜讗讜诪专讬诐:  讜诇讬诪讗 诇讬讛 [讜砖讬讗诪专 诇讜] 讘注诇 讛讟专拽诇讬谉: 诪注讬拽专讗 讗住驻诇讬讚讗 驻诇讙转 [诪转讞讬诇讛 讟专拽诇讬谉 讞诇拽转] 诇讬, 讛砖转讗 诪砖讜讬转 诇讬 讗讬讚专讜谞讗 [注讻砖讬讜 讗转讛 注讜砖讛 讗讜转讜 拽讬讟讜谉]! 讗诪专 专讘 砖讬诪讬 讘专 讗砖讬: 砖诪讗 讘注诇诪讗 驻诇讙 诇讬讛 [砖诐 讘诇讘讚 讞诇拽 诇讜], 讻诇讜诪专, 诪拽讜诐 砖谞拽专讗 讟专拽诇讬谉, 讗祝 注诇 驻讬 砖讗讬谞讜 诪砖诪砖 注讜讚 讻讻讝讛.


诪讬 [讛讗诐] 诇讗 转谞讬讗 [砖谞讬谞讜 讘讘专讬讬转讗]: 讛讗讜诪专 诇讞讘讬专讜 "砖讟讞 砖诇 讘讬转 讻讜专 注驻专 讗谞讬 诪讜讻专 诇讱", 讗祝 注诇 驻讬 砖讗讬谞讜 讗诇讗 诇转讱 (砖讛讜讗 讞爪讬 讻讜专) 鈥� 讛讙讬注讜, 讻诇讜诪专, 转驻住讜 讘讚讘专讬讜, 讜讗讬谉 讛诪拽讞 讘讟诇, 砖诇讗 诪讻专 诇讜 讗诇讗 砖诪讗 [砖诐], 讜讛讜讗 讚诪讬转拽专讬 [砖谞拽专讗] 诪拽讜诐 讝讛 "讘讬转 讻讜专". 讜讻谉 讗诐 讗讜诪专 诇讜 "驻专讚住 讗谞讬 诪讜讻专 诇讱", 讗祝 注诇 驻讬 砖讗讬谉 讘讜 专诪讜谞讬诐 鈥� 讛讙讬注讜, 砖诇讗 诪讻专 诇讜 讗诇讗 砖诪讗 [砖诐], 讜讛讜讗 讚诪讬转拽专讬 [砖谞拽专讗] 讛诪拽讜诐 "驻专讚住". 讜讻谉 讗诐 讛讜讗 讗讜诪专 诇讜 "讻专诐 讗谞讬 诪讜讻专 诇讱", 讗祝 注诇 驻讬 砖讗讬谉 讘讜 讙驻谞讬诐 鈥� 讛讙讬注讜, 砖诇讗 诪讻专 诇讜 讗诇讗 砖诪讗 [砖诐], 讜讛讜讗 讚诪讬转拽专讬 "讻专诪讗" [砖谞拽专讗 "讻专诐"]!


讜讚讜讞讬诐: 诪讬 讚诪讬 [讛讗诐 讚讜诪讬诐] 讛讚讘专讬诐? 讛转诐 诪爪讬 讗诪专 诇讬讛 [砖诐 讬讻讜诇 诇讜诪专 诇讜] 诪讜讻专 诇诇讜拽讞 (诇拽讜谞讛): 砖诪讗 讝讘讬谞讬 [砖诐 诪讻专转讬] 诇讱, 讛讻讗 诪爪讬 讗诪专 诇讬讛 [讻讗谉 讬讻讜诇 诇讜诪专 诇讜] 讘注诇 讛讟专拽诇讬谉: 讗讚注转讗 讚讛讻讬 驻诇讙讬, 讚讚讗讬专谞讗 讘讬讛 讻讬 讛讬讻讬 讚讚专讜 讗讘讛转谉 [注诇 讚注转 讻讱 讞诇拽转讬 讜诇拽讞转讬 讞诇拽 讝讛, 砖讗讙讜专 讘讜 讻诪讜 砖讙专讜 讘讜 讗讘讜转讬谞讜], 讜诇讗 转砖谞讛 讗讜转讜 注诇 讬讚讬 讛讗驻诇转 讛讞诇讜谞讜转.


 注诇 讚讘专讬 专讘 讞诪讗, 砖讛讗讞 砖谞讟诇 讗转 讛讞爪专 专砖讗讬 诇讘谞讜转 讻讜转诇 注诇 驻转讞 讛讟专拽诇讬谉, 讗诪专讜 诇讬讛 [诇讜]

